Cofnodion y cyfarfod a gynhaliwyd ar 7 Mawrth 2017

Os hoffech ragor o wybodaeth, cysylltwch â:

**Helen Finlayson**, Clerc y Panel Arbenigol  
0300 200 6565, [Newid.Cyfansoddiadol@cynulliad.cymru](mailto:Newid.Cyfansoddiadol@cynulliad.cymru)

Yn bresennol:

Y Panel:

* Yr Athro Laura McAllister CBE (Cadeirydd)
* Rob Clements
* Yr Athro David Farrell
* Dr Alan Renwick
* Syr Paul Silk

Swyddogion:

* Adrian Crompton (Cyfarwyddwr Busnes y Cynulliad)
* Helen Finlayson (Clerc y Panel Arbenigol)
* Sian Giddins (Dirprwy Glerc y Panel Arbenigol)
* Gwyn Griffiths (Uwch Gynghorydd Cyfreithiol)

Ymddiheuriadau:

* Yr Athro Sarah Childs
* Yr Athro Rosie Campbell

1. Cofnodion y cyfarfod diwethaf
   1. Cytunodd y Panel ar gofnodion y cyfarfod diwethaf yn amodol ar fân newidiadau. Cytunodd y Panel i gyhoeddi'r cofnodion ar ei dudalen we.
2. Diweddariad y Cadeirydd
   1. Rhoddodd y Cadeirydd y wybodaeth ddiweddaraf i'r Panel am ei thrafodaethau gyda'r Grŵp Cyfeirio Gwleidyddol, y rhanddeiliaid a'r cyfryngau.
3. Cydffinioldeb
   1. Trafododd y Panel faterion yn ymwneud ag ardaloedd etholiadol ar gyfer etholiadau'r Cynulliad, gan gynnwys a ddylai etholaethau'r Cynulliad a San Steffan, mewn egwyddor, fod yn gydffiniol.
   2. Cytunodd i ofyn am ragor o dystiolaeth ar gwestiynau penodol gan arbenigwyr a rhanddeiliaid allweddol.
4. Isafswm oed pleidleisio
   1. Trafododd y Panel faterion yn ymwneud â'r isafswm oed pleidleisio.
   2. Cytunodd i ofyn am ragor o dystiolaeth ar gwestiynau penodol gan arbenigwyr a rhanddeiliaid allweddol.
5. Capasiti'r Cynulliad
   1. Ystyriodd y Panel faterion yn ymwneud â maint a chapasiti'r Cynulliad, a rôl ac effaith craffu seneddol.
   2. Cytunodd i ofyn am ragor o dystiolaeth ar gwestiynau penodol gan arbenigwyr a rhanddeiliaid allweddol.
6. Y flaenraglen waith
   1. Cytunodd y Panel ei flaenraglen waith a dyddiadau cyfarfodydd hyd at fis Gorffennaf 2017.
   2. Yn ogystal â gofyn cwestiynau penodol i arbenigwyr a rhanddeiliaid allweddol, cytunodd y Panel i gyhoeddi gwybodaeth am ei waith ar ei wefan a gwahodd cyflwyno sylwadau neu dystiolaeth.